Държавен вестник, бр. 71, 2002 г., стр. 73

Б Р О Й  71
Д Ъ Р Ж А В Е Н   В Е С Т Н И К
С Т Р .  73
(2) В случая, предвиден в алинея 1(а), новото
депозиране се прави пред депозитарния орган,
пред който е било направено първоначалното
депозиране; в случаите, предвидени в алинея 1(б),
то може да бъде направено пред друг депозита-
рен орган, признат за целите на правило 28.
(3) Когато органът, пред който е било нап-
равено първоначалното депозиране, престане
да бъде признаван за целите на правило 28,
изцяло или за вида на биологичния материал,
към който принадлежи депозираната проба,
или когато този орган прекрати временно или
окончателно изпълнението на функциите си
по отношение на депозирания биологичен ма-
териал, и уведомлението, предвидено в алинея
1 от депозитарния орган не е получено в 6-
месечен срок от датата на това събитие, 3-
месечният срок, предвиден в алинея 1, започва
да тече от датата, на която това събитие е обя-
вено в Официалния бюлетин на Европейското
патентно ведомство.
(4) Всяко ново депозиране трябва да бъде
съпроводено от декларация, подписана от де-
позитаря и удостоверяваща, че новодепозира-
ният биологичен материал е същият като пър-
воначално депозирания.
(5) Ако новото депозиране е направено съг-
ласно разпоредбите на Будапещенския договор
за международно признаване на депозита на
микроорганизми за целите на патентната про-
цедура от 28 април 1977 г., се прилагат разпо-
редбите на този договор.
Правило 29
Форма и съдържание на претенциите
(1) Претенциите определят предмета, за
който се търси закрила, като посочват техни-
ческите признаци на изобретението, обект на
закрила. Винаги, когато е уместно, претенции-
те съдържат:
(а) ограничителна част, в която се посочват
предметът на изобретението и техническите
признаци, необходими за дефинирането на пред-
мета, за който се претендира, но които в комби-
нация са част от състоянието на техниката;
(б) характеризираща част, предшествана от
израза: “... характеризиращо се с това, че ...”
или “... характеризирано от ...”, установяваща
техническите признаци, за които, в комбина-
ция с признаците, визирани в буква (a), се иска
закрила.
(2) Както е предвидено в член 82, една евро-
пейска патентна заявка може да съдържа две
или повече независими претенции от една и
съща категория (продукт, метод, апарат или
използване), когато не е подходящо предметът
на заявката да бъде разкрит с една претенция.
(3) Всяка претенция, разкриваща същест-
вените признаци на едно изобретение, може да
бъде последвана от една или повече претен-
ции, отнасящи се до конкретни страни на това
изобретение.
(4) Всяка претенция, която включва всички
признаци на която и да е друга претенция (за-
висима претенция), трябва да съдържа, ако е
възможно в началото, позоваване на другата
претенция и след това да разкрива допълни-
телните признаци, чиято закрила се търси. За-
висима претенция е допустима също, ако са-
мата претенция, на която тя се позовава, е за-
висима претенция. Всички зависими претен-
ции, позоваващи се на една-единствена пре-
дишна претенция, и всички зависими претен-
ции, позоваващи се на няколко предишни пре-
тенции, трябва да бъдат групирани по възмож-
но най-подходящия начин.
(5) Броят на претенциите трябва да бъде
разумен по отношение на същността на изобре-
тението, за което се претендира. Ако има ня-
колко претенции, те трябва да бъдат номерира-
ни последователно с арабски цифри.
(6) В претенциите не трябва да има позова-
ване на описанието или на чертежите, що се
отнася до техническите признаци на изобрете-
нието, освен ако това не е абсолютно необходи-
мо. По-специално в тях не трябва да фигурират
позовавания от вида на: “ ... както е описано в
част ... на описанието”, или “ ... както е илюст-
рирано във фигура ... на чертежите”.
(7) За предпочитане е, ако това ще направи
претенциите по-ясни, когато европейска патен-
тна заявка съдържа чертежи, техническите
признаци, включени в претенциите, да бъдат
последвани от означения, отнасящи се до тях,
поставени в скоби. Тези означения няма да се
считат за ограничаващи претенцията.
Правило 30*
Единство на изобретението
(1) Когато група изобретения са включени в
една и съща европейска патентна заявка, изис-
кването за единство на изобретението съгласно
член 82 се счита за изпълнено само когато има
техническа връзка между изобретенията, отна-
сящи се до един или повече специфични техни-
чески признаци, които са идентични или по-
добни. Изразът “специфични технически приз-
наци” означава признаци, които определят при-
носа на всяко от изобретенията, включени в
заявката, разглеждани като цяло, по отноше-
ние на състоянието на техниката.
(2) Определянето дали група изобретения са
свързани по такъв начин, че да образуват един-
на обща изобретателска идея, се прави без ог-
лед на това, дали за всяко изобретение е форму-
лирана отделна претенция или всички те са
включени като варианти в една претенция.
*
Изменено с решение на Административния съвет
от 7.ХII.1990 г. , което е влязло в сила на 1.VI.1991 г.,
приложимо към тези патентни заявки, които са били
подадени на или след 1.VI.1991 г. (Официален бю-
летин на ЕПВ, 1991, 4).